**VÁLASZTÁSI FELHÍVÁS**

Alulírott Pénzes Martin Gábor, mint az Általános Orvostudományi Kar Hallgatói Önkormányzatának elnöke az Egyetemi Hallgatói Önkormányzat Választási Eljárásrend II. fejezet 2.1 pontja alapján az alábbiak szerint írom ki az

**Általános Orvostudományi Kar Hallgatói Önkormányzat  
hallgatói képviselő választását.**

**Választáson való indulás feltételei:**

1. az érvényes pályázat benyújtása
2. a hallgató szerepel a választási névjegyzékben.

**A pályázatnak tartalmaznia kell:**

1. a jelentkezési lapot,
2. a jelölt önéletrajzát,
3. a jelölt motivációs levelét,
4. a jelölt 15 napnál nem régebbi hallgatói jogviszony igazolását.

A beérkezett pályázatok részletes formai szabályait a Választási Eljárásrend tartalmazza.

**Pályázatok benyújtásának helye:** PTE EHÖK (7622 Vasvári Pál u. 4.) részére címezve nyújtható be személyesen vagy postai úton. A borítékon kérjük tüntesse fel a „Hallgatói Képviselő Jelentkezés” jeligét.

**Pályázatok beérkezésének határideje:** 2024. szeptember 23. (hétfő), 12:00 óra

**Kampányidőszak:** A Választási Eljárásrend 2.3.1, valamint 2.3.2 pontja alapján a jelölt kampánytevékenységet a jelentkezési lap leadását követően a Választási Bizottság által meghatározott módon folytathat.

Jelen pályázat során nem szabályozott kérdésekben az EHÖK Alapszabály, valamint az EHÖK Választási Eljárásrend az irányadó, mely az Egyetemi Hallgatói Önkormányzat weboldalán (<https://pteehok.hu>) elérhető.

Pécs, 2024. szeptember 12. …………………………………………..  
 Pénzes Martin Gábor  
 elnök  
 PTE ÁOK HÖK